Data was extracted from:https://www.infomed.co.il/drugs/chloramphenicol/

המומחים של
Info
med
מסבירים:
כלורמפניקול חומר אנטיביוטי הנמצא בטיפות ומשחות עיניים ועור
סינטומיצין
, תרוצידין, פנימיקסין, תראולון, כלוראופטיק ותרופות נוספות.
יעיל לטיפול ב
:
כלורמפניקול (סינטומיצין, תרוצידין ועוד) המשמש לטיפול מקומי בדלקות ופצעים בעור,
דלקות עיניים
ודלקות אוזניים שנגרמים על ידי זיהומי חיידקים הרגישים לחומר זה.
הנחיות חשובות
:
אין להפסיק את הטיפול בטיפות או משחות שמכילות כלורמפניקול (סינטומיצין, תרוצידין ועוד) לפני הזמן, בהתאם להוראות הרופא, אפילו אם מרגישים טוב ואין תסמינים. אי השלמת הטיפול עלולה לגרום לחזרת הזיהום.
מתי אסור להשתמש ב
:
אין להשתמש בכלורמפניקול (סינטומיצין, תרוצידין ועוד) במקרים הבאים:
-רגישות לחומר הפעיל עצמו או למרכיבים האחרים של התרופה.
-אם אתם או בני המשפחה שלכם סובלים מבעיות במערכת הדם כמו
אנמיה
(חוסר דם), נטייה לדימום או בעיות אחרות.
-אין להשתמש בטיפות או משחות עיניים שמכילות כלורמפניקול לטיפול בדלקת עיניים עקב זיהום שנגרם על ידי פטריות, וירוסים לרבות הרפס סימפלקס או לאחר הוצאת גוף זר מהקרנית העין.
מידע על התרופה
אופן נטילת התרופה
משחת עיניים, טיפות עיניים, משחת עור.
תדירות וזמן נטילה
טיפות ומשחת עיניים - לפי הוראות הרופא. משחת עור - למרוח כמות קטנה 3-4 פעמים ביום. אם אין הטבה לאחר מספר ימי טיפול - יש לחזור לרופא.
טווח המינון
בהתאם להוראות הרופא.
תחילת ההשפעה
1-3 ימים, תלוי במחלה.
משך ההשפעה
1-3 ימים, תלוי במחלה.
מנה שנשכחה
תכשירי עור, עיניים ואוזניים: יש לקחת מייד כשנזכרים. אין להשתמש במנה כפולה.
הפסקת התרופה
יש להשלים את הטיפול במלואו, הזיהום עלול לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים.
טיפות עיניים יש לשמור בקירור, 2-8 מעלות.
נמצא כמרכיב בתרופות הבאות
תראולון | Threolone
פנימיקסין | Phenimixin
תרוצידין | Tarocidin
תרוצידין D | Tarocidin D
אזהרות
תזונה
אין הגבלות.
הריון
אין להשתמש בכלוראמפניקול מבלי להיוועץ ברופא.
הנקה
יש להיוועץ ברופא לפני השימוש.
תינוקות וילדים
יש להיוועץ ברופא הילדים.
קשישים
אין בעיות מיוחדות.
דווח לרופא במקרה של
מחלת כבד
מחלת כליה
מחלת דם
נטילת תרופות אחרות
הריון
הנקה
ליקוי בתפקוד מח העצם
סיכון ממנת יתר
נמוך
סיכון מפיתוח תלות
נמוך
תופעות לוואי
משחות וטיפות עלולות לגרום גירוי מקומי חולף. אם מופיעים צריבה, גרד, אדמומית, נפיחות, טשטוש ראיה (בטיפות ומשחת עיניים) או כאב - יש להפסיק את הטיפול ולפנות לרופא.
תופעות המחייבות פנייה מיידית לרופא: תגובה אלרגית, הכוללת: חום; פריחה; נפיחות בפנים, בשפתיים או בגפיים; פצעים בפה, כאב גרון שגורם לקושי בבליעה או נשימה.
במקרה של הופעת תסמינים הבאים: כאב גרון, חום ועייפות בלתי רגילה, דימום, רגשיות יתר חריפה, ירידה במספר תאי הדם - יש להפסיק את הטיפול ולדווח מיד לרופא מחשש ל
דיכוי מח עצם
.
פרטי תגובה עם תרופות אחרות
יש לעדכן את הרופא לגבי שימוש בתרופות לדיכוי מערכת חיסונית ומח העצם וטיפות או משחות אחרות לטיפול בעיניים.
השפעת שימוש ממושך
שימוש ממושך בתרופה זו עלול להגביר את הסיכון לירידה בתאי הדם ולנזק לראייה. באופן כללי, שימוש ממושך באנטיביוטיקה עלול להוביל להתפתחות חיידקים העמידים לתרופה ופטריות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא